Verkennerbeweging eis vrylating van Boeremaglede | Die Vryburger
In n skerp bewoorde media verklaring eis die Verkenners dat die lede van die Boeremag onverwyld vrygelaat word.
Die eis volg nadat dit aan die lig gekom het dat daar klaarblyklik geknoei is tydens die hele verhoor.
Die Vryburger het n volledige berig in die verband geplaas. Wye reaksie is ontlok en daar is sprake dat die saak heropen moet word.
Die verkenners se verklaring word hieronder volledig gestel:
Die bekendmaking deur 'n voormalige lid van die intelligensiediens dat die sogenaamde Boeremag saak 'n skepping is van die regime se geheimediens, noodsaak die onmiddellike vrylating van die aangehoudenes.
Die feit dat die aangehoudenes afgeluister is tydens aanhouding en tydens gesprekke met hulle regsverteenwoordigers en die feit dat hierdie inligting aan die aanklaer gegee is, maak die hele hofsaak belaglik.
Die Verkennersbeweging van Suid-Afrika eis dat die aangehoudenes in die naam van geregtigheid onmiddelik vry gelaat word en dat die provokateurs en agente wat by hierdie laakbare dade betrokke was, vervolg moet word vir al die laakbare wandade deur hulle gepleeg.
2 thoughts on "Verkennerbeweging eis vrylating van Boeremaglede"
johanvanvlaams October 9, 2012 at 7:38 pm
In elk normaal land zouden die mannen onmiddellijk vrijgelaten worden.
Frik Pretorius October 10, 2012 at 8:24 pm
Oupa Baard sê:
Ek stem absoluut saam hiermee! Die regsproses hou in dat daar eers behoorlike ondersoek ingestel sal word na die beweringe van staatskorrupsie wat tans gemaak word. Ek is geen regsgeleerde nie, maar ek dink egter daar bestaan reeds genoeg én grondige redes om die lede van die sogenaamde Boeremag ONMIDDELIK vry te laat. Dit is reeds op hierdie vroeê stadium baie duidelik dat hulle na alle waarskynlikheid nooit regtig agter tralies moes gewees het nie! Hulle word dus nog steeds onnodig gestraf solank hulle in die selle bly sit!
Die hof se integriteit is natuurlik óók op die spel hier. Die regter [en sy assessore] het die manne skuldig bevind aan hoogverraad, en die moontlikheid dat die uitspraak op 'n vieslike stuk [staats-] valsheid gegrond kan wees eis onmiddellike regstellende optrede van die bank se kant af. Ek dink hierdie is 'n baie groot toets vir die integriteit van ons regstelsel, en ek hoop en bid dat die regbank dit baie deeglik in ag sal neem by enige besluit wat nou geneem moet word. Asseblief, gee ons rede om ons vertroue in die regstelsel te herstel en te kan behou!
Laat hulle nou gaan asseblief, want hoe langer hulle in aanhouding gehou word hoe erger word die verleentheid vir ons regstelsel – moenie die regbank nóg verder diskrediteer nie!